**ΑΚΥΡΩΣΗ ΤΩΝ ΤΕΛΕΤΩΝ ΑΠΟΝΟΜΗΣ ΠΤΥΧΙΩΝ ΣΤΟ ΠΑΝΕΠΙΣΤΗΜΙΟ θΕΣΣΑΛΙΑΣ**

**& ΗΜΕΡΟΜΗΝΙΑ ΠΑΡΑΔΟΣΗΣ ΠΤΥΧΙΩΝ**

Σύμφωνα με τις [οδηγίες του Εθνικού Οργανισμού Δημόσιας Υγείας](https://eody.gov.gr/wp-content/uploads/2020/02/odigies-prolipsis-stis-scholikes-monades.pdf) για τα μέτρα πρόληψης κατά της διασποράς λοίμωξης από το νέο κορονοϊό 2019-nCoV στις σχολικές μονάδες και φορείς που προσφέρουν εκπαιδευτικές υπηρεσίες, ακυρώνονται όλες οι τελετές απονομής πτυχίων Μαρτίου - Απριλίου 2020 στους απόφοιτους των Προπτυχιακών και Μεταπτυχιακών Προγραμμάτων Σπουδών (απόφαση της αριθμ. 71/03-03-2020 συνεδρίασης του Πρυτανικού Συμβουλίου).

**Οι φοιτητές και οι φοιτήτριες θα παραλάβουν τα πτυχία τους κανονικά από τις Γραμματείες των Τμημάτων της Σχολής Θετικών Επιστημών την Πέμπτη 26 Μαρτίου 2020.**

Θα αναρτηθούν σχετικές οδηγίες επί της διαδικασίας στις ιστοσελίδες των Τμημάτων και του ΔΠΜΣ της Σχολής.

**Οι αναβληθείσες τελετές απονομής πτυχίων θα πραγματοποιηθούν κατά τη θερινή περίοδο.**

Οι Αναγορεύσεις των Διδακτόρων θα γίνονται στις προγραμματισμένες Συνελεύσεις των Τμημάτων, παρουσία εκπροσώπων των Πρυτανικών Αρχών.